У маі 2016 года Прэзідэнт Туркменістана Гурбангулы Бердымухамедаў знаходзіўся з афіцыйным візітам у Беларусі. Кіраўнікі дзяржаў дэталёва абмеркавалі стан і перспектывы беларуска-туркменскага супрацоўніцтва ва ўсіх сферах, якія ўяўляюць узаемны інтарэс. Размова ішла і аб знакавых для дзвюх краін сумесных праектах. Па выніках перагавораў прэзідэнты Беларусі і Туркменістана падпісалі сумесную заяву, накіраваную на далейшае ўмацаванне ўзаемавыгаднага беларуска-туркменскага супрацоўніцтва. Бакі адзначылі неабходнасць актывізацыі двухбаковага і шматбаковага супрацоўніцтва ў барацьбе з экстрэмізмам, міжнародным тэрарызмам і незаконным абаротам наркотыкаў на аснове міжнародных дагавораў, у якіх удзельнічаюць Беларусь і Туркменістан. Прэзідэнты таксама пацвердзілі важнасць умацавання гандлёва-эканамічнага супрацоўніцтва і прыняцця практычных мер для павелічэння абёмаў узаемнага гандлю.